अलेक्जेंडर कनिंघम
अलेक्जेंडर कनिंघम (अंगरेजी: Alexander Cunningham; 23 जनवरी 1814 – 28 नवंबर 1893) ब्रिटिश आर्मी में इंजीनियर रहलें आ भारत के इतिहास आ पुरातत्व में बिसेस रूचि लिहलें। इनका के 1861 में सर्कार द्वारा सर्वेयर बनावल गइल आ इनहीं के अगुआई में ओह संस्था के अस्थापना आ संगठन भइल जेकरा के आज भारतीय पुरातत्व सर्वेक्षण के नाँव से जानल जाला। एह तरीका से कनिंघम भारतीय पुरातत्व सर्वेक्षण के पहिला सर्वेयर जनरल रहलें।
अपना जीवन में कनिंघम कई थे किताब आ मोनोग्राफ लिखलें। बिबिध प्रकार के पुरातात्विक महत्व के चीज एकट्ठा कइलें। इनके एकट्ठा कइल गइल बिबिध चीज सभ 1924 में इंग्लैंड ले जाइल गइल आ वर्तमान में ब्रिटिश म्यूजियम के हिस्सा बा।
bho_Deva bho_Deva bho_Deva